钦定古今图书集成/理学汇编/学行典/第275卷 > 《招隐歌》〈有序〉明·宣宗
## 钦定古今图书集成/理学汇编/学行典/第275卷 > 《招隐歌》〈有序〉明·宣宗

宣德六年，敕曰：“朕惟贤者致治之具，自即位以来，屡诏有司举德行才智之士，将与共图治道。然林泉岩谷必有远引而不轻出者，朕夙夜念之，不能已也。夫枉己求售，非志士之本心；洁身独善，岂圣贤之中道？故尝作《招隐之歌》，使幽远之贤皆知朕志，庶几幡然有奋起者。卿等为国重臣，特示观之。举贤为国，人臣” 之忠，其必有以勉副斯意，勿徒视为空言可也。

“吾观天地化育功，四序五行实任之。轩辕尧舜致熙
皞，亦有六相兼皋夔。君臣共济自往古，大厦岂是一
木支。况予凉薄资，九五承大宝。四海之广兆姓繁，侧
席求贤翼王道，长林大泽高丘巨壑。岂无怀才抱德
者，萧散幽闲乐其乐。扣舷清歌弄绿水，结巢云松招
白鹤。云松苍苍白鹤飞，翠萝摇曳春风时。朝镵黄独”，
夕茹紫芝。放歌《考槃什》，吟咏《梁甫》词。如玉在璞韬其
辉。天之生才将有为，屡下求贤诏，明珠宁无遗。中夜
有怀起待旦，劳心咨求忘日晏。嗟尔贤人！何乐空谷，
有莘幡然起畎亩，傅岩何尝终版筑，磻溪白首还鹰
扬。卧龙亦复兴南阳，旱岁人间望霖雨，大川利涉需
舟航。嗟尔贤人，无为徘徊。石泉麋鹿非尔伍，风雨天
路为尔开。脱却芰荷衣，挂在青涧隈。翩翩命驾蒲轮
来，黄金如山筑高台。待尔为咏台与莱，无为令我怅
望思难裁。